# Általános információk:

**Tanterv:** Építőművész Ba**,** Építészmérnöki osztatlan,

Építészmérnöki Bsc

**Tantárgy neve: ALAKRAJZ 01**

**Tantárgy kódja: SZE047MN**

**Szemeszter:** 3

**Kreditek száma:** 2

**A heti órák elosztása:** 0/2/0

**Értékelés:** félévközi jegy (f)

**Előfeltételek: -**

Tantárgy felelős: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503 650 / 23815

Oktatók: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503 650 / 23815

## Tárgyleírás

Az alakrajz kurzus az emberi figura ábrázolásán keresztül törekszik arra, hogy fejlessze és finomítsa a hallgatók arányérzékét, gazdagítsa formakultúráját. A kurzus témája a figura, amely nem a művészeti anatómia oktatását jelenti, bár alapvető anatómiai ismereteket is közvetít, sokkal inkább nyújt jelentős segítséget a mindenkori látványtervbe helyezett figura - mint lépték és viszonyítás – ábrázolásához. Az emberi test, mint az egyik legbonyolultabb formarend tanulmányozása azon harmonikus arányrendek felismeréséhez is segítséget nyújt, amelyek mindig is meghatározták az építészeti tervezés tömegformálását. Az organikus formák rajzi kifejezés-technikái gazdagítják a hallgatók rajzi kultúráját. A kurzus a gyors, néhány vonallal történő figura ábrázolások mellett lehetőséget biztosít a hosszabblélegzetű tanulmányokra is, valamint fontos szerepet kap a mozgás, a dinamika, a mozdulat kifejezése a figurán keresztül.

A hallgatók csoportbontásban végzik a kurzust A és B hetes rendszerben. Amíg az A hét hallgatói jelenléti tanulmányrajzot készítenek modell után, addig a B hét hallgatói online Teams művészeti anatómia előadást hallgatnak és tematikának megfelelő anatómia rajzokat másolnak.

## Oktatás célja

A kurzus alapvető célja a hallgatók formakultúrájának, arányérzékének fejlesztése az emberi test, mint a legbonyolultabb organikus konstrukción keresztül.

## Tantárgy tartalma

A szemeszter során a hallgatók alapvetően modell után rajzolnak. A gyors, néhány perces figurarajzok, úgynevezett krokik mellett a hosszabb tanulmányok is helyet kapnak a programban. A kurzus érint minimális anatómiai ismereteket, de nem művészeti anatómia.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

(Neptunban: Oktatás/Tárgyak/Tárgy adatok/Tárgytematika/Számonkérési és értékelési rendszere rovat)

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

**A félév során a munkák pontozásra kerülnek:**

**A kiadott feladatok megvalósításra megszerezhető maximális pontszám 100 pont, ez a pontszám képezi az értékelés 100%-os rendszerét. (5db. tanulmányrajz-5db. anatómia másolat)**

**Maximum 20 extra pont kapható az Alakrajz kurzus további 2 rajzának teljesítése okán.**

**További maximum 10 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 100 + 30 pontot szerezhet, amiből az értékelés százalékos arányosításban a 100 pont a mérvadó!**

**Pótlási lehetőségek módja, típusa** (PTE TVSz 47§(4))

**Az Alakrajz 1. tárgy rajzainak bemutatása a 14. héten történik.**

**Pótlás: a vizsgaidőszak első hetén történő pótleadásig (15. hét)!**

**Az aláírás megszerzésének feltétele:**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Mindezek teljesülésekor az aláírás megadásra kerül*

*-félévközi jegyes tárgynál osztályzásra kerül.*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Kötelező irodalom

Órai jegyzetek, segédletek.

Bammes, Gottfried: Die Gestalt des Menschen. Ravensburger Buchverl., Ravensburg, 1997, ISBN: 963-13-1848-6

Barcsay Jenő: Művészeti anatómia. Corvina, Budapest, 1985, ISBN: 963-13-1848-6

Clark, Kenneth: Az akt : tanulmány az eszményi formáról. Corvina, Budapest, 1986, ISBN: 963 13 2221 1 – Tudásközpont könyvtár

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol a figurális ábrázoláshoz kapcsolódó speciális rajzi, rajztechnikai kérdések, illetve anatómiai kérdések kerülnek tisztázásra.

A rajzok értékelésének szempontjai:

rajzi fogalmazás összetettsége

* rajzi pontosság
* kompozíció helyessége
* eredetiség és szellemesség
* formakultúra

## Program heti bontásban

|  |  |  |  |
| --- | --- | --- | --- |
| **Feladatok** | **Gyakorlat témája** | **Elmélet/technika** | **Irodalom** |
| 1 | kroki - gyors figurarajzok  tanulmányrajz modell után | Művészeti Anatómia Teams elődás  Csontrendszer alapjai  a medence és a bordakosár kapcsolata, a törzs csontjai | Barcsay Jenő:  Művészeti Anatómia vonatkozó fejezet |
| 2. | kroki - gyors figurarajzok  tanulmányrajz modell után | Művészeti Anatómia Teams elődás  Csontrendszer alapjai  a medence és a bordakosár kapcsolata, a törzs csontjai | Barcsay Jenő:  Művészeti Anatómia vonatkozó fejezet |
| 3. | tanulmányrajz modell után | A koponya csontjai | Barcsay Jenő:  Művészeti Anatómia vonatkozó fejezet |
| 4. | tanulmányrajz modell után | A koponya csontjai | Barcsay Jenő:  Művészeti Anatómia vonatkozó fejezet |
| 5. | tanulmányrajz modell után | A felkar csontjai  A láb csontjai | Barcsay Jenő:  Művészeti Anatómia vonatkozó fejezet |
| 6. | tanulmányrajz modell után | A felkar csontjai  A láb csontjai | Barcsay Jenő:  Művészeti Anatómia vonatkozó fejezet |
| 7. | kroki bevezető  tanulmányrajz modell után | A törzs izmai  a vállöv izmai | Barcsay Jenő:  Művészeti Anatómia vonatkozó fejezet |
| 8. | tanulmányrajz modell után | A törzs izmai  a vállöv izmai | Barcsay Jenő:  Művészeti Anatómia vonatkozó fejezet |
| 9. | ŐSZI SZÜNET |  |  |
| 10. | kroki bevezető  tanulmányrajz modell után | A hát izmai  A fej izmai | Barcsay Jenő:  Művészeti Anatómia vonatkozó fejezet |
| 11. | tanulmányrajz modell után | A hát izmai  A fej izmai | Barcsay Jenő:  Művészeti Anatómia vonatkozó fejezet |
| 12. | tanulmányrajz modell után | A kar izmai  A láb izmai | Barcsay Jenő:  Művészeti Anatómia vonatkozó fejezet |
| 13. | tanulmányrajz modell után | A kar izmai  A láb izmai | Barcsay Jenő:  Művészeti Anatómia vonatkozó fejezet |
| 14. | Rajzok bemutatása, osztályzás |  |  |
| 15. | Pótlás |  |  |

**1-13. feladatok leadása: 14. hét**

**Javítás, pótlás: 15. hét**

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

2024.08.28. dr.Németh Pál

tantárgyfelelős